Коми Республикаса Юралысь Вячеслав Гайзер нуöдiс Наркотикъяслы паныд тыш нуöдан республиканскöй комиссиялысь тавося медводдза заседание.

Комиссиялöн удж кывкöртöдъяс серти Коми Республикаса Юралысь унатор тшöктiс регионса олöмö пöртысь власьт органъяслы да муниципальнöй юкöнъясса юралысьяслы. Торйöн кö, тшöктiс лöсьöдны «Республикаса Восьса Спорт» проектлысь концепция, мый серти карса керка йöръясын, паркъясын да школаяслöн спортплöщадкаясын стрöитасны спортивнöй да мортöс ёнмöдан ывлавывса тренажёръяс, а сiдзжö тшöктiс отсавны котыртны том войтырлы ас вöля серти (волонтёрскöй) öтмунöмъяс, сы лыдын право видзан органъяслы ас вöля серти отсасян отрядъяс.